open-index/open-wikipedia-markdown huggingface dataset:
יוסף אבן עזרא

רבי **יוסף אבן עזרא** (בערך ה'ש - ה'שס"ה) היה תלמידו של רבי שמואל די מדינה ורבה של סופיה בבולגריה, ומחבר הפירוש הנודע **[[עצמות יוסף]]** על מסכת קידושין.

## תולדותיו
נולד לרבי יצחק, ממשפחת אבן עזרא. יש הגורסים שנולד ביואנינה. עד גיל 17 התגורר בקושטא. בגיל 17, הגיע לסלוניקי בכדי ללמוד תורה. רבו המובהק היה מהרשד"ם, והוא מכנה אותו בספרו בתואר "מורי". התמנה בשנת 1589 בקירוב לרב בסופיה.

עמד בקשר עם חכמי דורו, כמהרש"ך, רבי יוסף פורמון, רבי אברהם די בוטון, מהר"א ששון ועוד.

יעקב שפיגל כותב שאף שהיה עצמאי בדרך לימודו, במה שנוגע לפסיקת ההלכה ביטל דעתו מפני דעת קודמיו.

ספרו עצמות יוסף על מסכת קידושין נדפס במהדורות רבות והוכר להלכה ולעיון הסוגיות גם אצל חכמי אשכנז, ומשמש עד היום כספר פופולרי בישיבות.

בנוסף לכך חיבר את ספר "משא מלך" על הלכות מיסים, וכן תשובות רבות שיצאו לאור בשנת תשמ"ט בהוצאת יד הרב נסים.

## מתלמידיו
רבי דוד קונפורטי סבור שרבי מאיר בן שם טוב מלמד, מחבר שו"ת משפט צדק ומחכמי סלוניקי היה תלמידו. ויש המפקפקים על כך.

רבי שבתי יונה, מחבר שו"ת שי למורא, היה תלמידו, ומכנהו "מורי".

## קישורים חיצוניים
* עצמות יוסף, באתר היברובוקס
* שו"ת ר' יוסף ן' עזרא, באתר אוצר החכמה
* משא מלך, באתר היברובוקס
* 

## הערות שוליים

קטגוריה:ילידי 1540
קטגוריה:סופיה: רבנים
קטגוריה:פרשני התלמוד
קטגוריה:מחברי ספרי שו"ת: ראשוני האחרונים
קטגוריה:מחברי ספרי הלכה: ראשוני האחרונים
קטגוריה:סלוניקי: רבנים
קטגוריה:רבנים בולגרים
קטגוריה:איסטנבול: רבנים
קטגוריה:רבנים טורקים
קטגוריה:רבנים יוונים
קטגוריה:נפטרים ב-1605
מפרצון מולוק

**מפרצון מולוק** או **מפרצון מאלוק** (באנגלית: **Mulock Inlet**) הוא מפרצון היוצא ממדף הקרח רוס שבאנטארקטיקה. רוחב פתחו של המפרצון 18 קילומטרים, והוא מצוי בין כף טיל וכף לנקסטר.

## היסטוריה
### גילוי המפרצון

המפרצון התגלה על ידי משלחת דיסקברי.

### מקור השם

שמו של המפרצון ניתן לו על ידי ועדת השמות האנטארקטית של ניו זילנד.

המפרצון, כמו גם קרחון מולוק, נקראים על שמו של סגן ג'ורג' מולוק, מהצי המלכותי הניו זילנדי, שהיה מודד של משלחת המחקר הניו זילנדית שחקרה את אזור זה.

## לקריאה נוספת
* תפקידו של ג'ורג' מולוק במשלחת דיסקברי.

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA208&lpg=PA208&dq=%22Mulock+Inlet%22&source=bl&ots=h7ttC6en4_&sig=ACfU3U0n5z7BKRCG9U3ZhkebdqQ9M8rRlw&hl=en&sa=X&ved=2ahUKEwjfmNH69bzmAhXRlIsKHT6PAyIQ6AEwBHoECAoQAQ#v=onepage&q=%22Mulock%20Inlet%22&f=false Sailing Directions for Antarctica: Includes Islands South of Latitude 60°]**, P 208

## קישורים חיצוניים

* מפרצון מולוק באתר הסקר הגאולוגי של ארצות הברית
* מפרצון מולוק באתר הגאזט האנטארקטי של ממשלת אוסטרליה
* מפרצון מולוק באתר הגאזט האנטארקטי המשווה SCAR של ממשלת אוסטרליה

## הערות שוליים

מולוק
מולוק
קרחון מקינון

**קרחון מקינון** (באנגלית: **McKinnon Glacier**) הוא קרחון בחלק המזרחי של רכס אראמיס, בהרי הנסיך צ'ארלס שבאנטארקטיקה.

הקרחון זורם לכיוון דרום-מזרח מקרחון נמסיס ונשפך אל אגם ביוור.

גובהו של הקרחון 890 מטרים מעל פני הים.

## היסטוריה
### גילוי הקרחון

הקרחון מופה על ידי משלחת החקר האנטארקטית הלאומית של אוסטרליה בהתבסס על תצלומי אוויר שצולמו על ידי משלחת החקר בשנת 1956.

### מקור השם

שמו של הקרחון ניתן לו על ידי ועדת השמות האנטארקטיים של אוסטרליה.

הקרחון נקרא על שמו של גריימי וו. מקינון (Graeme W. McKinnon) ממלבורן, שהיה אחראי על משלחת סקר הרי הנסיך צ'ארלס מטעם משלחת החקר האנטארקטית הלאומית בשנת 1969.

## קישורים חיצוניים
* קרחון מקינון באתר הסקר הגאולוגי של ארצות הברית
* קרחון מקינון באתר הגאזט האנטארקטי של ממשלת אוסטרליה
* קרחון מקינון באתר הגאזט האנטארקטי המשווה SCAR של ממשלת אוסטרליה
* מפת אזור קרחון מקינון

## הערות שוליים

מקינון
שונית שיראזה

**שונית שיראזה** (באנגלית: **Shirase Bank**) נהגה גם "**שונית שירייס**" היא שונית הממוקמת בסמוך לחוף שיראזה בים רוס, שבאנטארקטיקה.

## היסטוריה
### מקור השם

שמה של השונית ניתן לה ביוני 1988 על ידי ועדת השמות הגאוגרפיים של ארצות הברית (ACUF 228).

המשלחת היפאנית לאנטארקטיקה, אשר חקרה את אנטארקטיקה בין השנים 1910–1912, בפיקודו של סגן נובו שיראזה, הפליגו בספינה ״קינאן מארו״ סמוך לחוף שיראזה בינואר 1912.

השונית הסמוכה לחוף, כמו גם החוף, נקראים על שמו של שיראזה.

## ראו גם
* חוף שיראזה

## קישורים חיצוניים
* שונית שיראזה באתר הסקר הגאולוגי של ארצות הברית
* שונית שיראזה באתר הגאזט האנטארקטי של ממשלת אוסטרליה
* שונית שיראזה באתר הגזאט האנטארקטי המשווה SCAR של ממשלת אוסטרליה
* תצלום לוויין של אזור שונית שיראזה

## הערות שוליים

שיראזה
Nano

**GNU nano**, או בקיצור **Nano**, הוא עורך טקסט חופשי המיועד לשימוש בסביבת יוניקס ומערכות הפעלה דמויות יוניקס. 

## היסטוריה
עורך הטקסט, שיצא לראשונה בשנת 1999, מדמה את פעולתו של עורך הטקסט Pico שקדם לו, עורך טקסט שפותח על ידי אוניברסיטת וושינגטון ונכלל כחלק מתוכנת הדואר האלקטרוני Pine. כיוון שבאותו זמן פרטי הרישיון של Pico לא היו ברורים, החליט מפתח בשם כריס אלגרטה לפתח העתק  משלו לתוכנה, ולהפיצו תחת הרישיון הציבורי הכללי של גנו. התוכנה זמינה בממשק שורת הפקודה.

המפתח, כריס אלגרטה, יצר את עורך הטקסט לראשונה בשם TIP, ראשי תיבות רקורסיביים של TIP Isn't Pico. מטרתו הייתה לפתח עורך טקסט חופשי כחלופה ל־Pico, שבאותו זמן לא היה חופשי (הוא היה חלק מתוכנה אחרת) ופרטי רישיון השימוש בו לא היו ברורים דיו. כדי לא ליצור מחלוקת שיום עם פקודה אחרת של יוניקס, שנקראה גם היא tip, החליט אלגרטה בינואר 2000 לשנות את שם התוכנה ל־nano, בהשראת התחילית המדעית העשרונית ננו - שהרי ננו היא יחידה הגדולה פי 1000 מאשר פיקו.

בפברואר 2001, הצטרף המפתח אל פרויקט גנו, וכתוצאה מכך עורך הטקסט הפך לחלק מהפרויקט.

באוגוסט 2003, מסר אלגרטה רשמית את קוד המקור של התוכנה למפתח בשם דייוויד לורנס ראמזי במטרה שימשיך את פיתוח התוכנה. ראמזי המשיך לעבוד על קוד המקור של התוכנה עד שפרש בשנת 2007.

עם יציאתה של גרסה 2.6.0 לשוק התפתחה מחלוקת על אופן רישוי התוכנה בין המפתחים לבין אנשי המוסד לתוכנה חופשית. בעקבות המחלוקת החליטו המפתחים להיפרד מפרויקט גנו ולהמשיך את הפרויקט בנפרד, מהלך שזכה לתמיכה מצד דביאן ומצד Arch Linux, אבל נתקל בהתנגדות מצד אנשי המוסד לתוכנה חופשית שעדיין ראו בתוכנה חלק מהמיזם והחשיבו את הפרידה כפיצול. המחלוקת הסתיימה כאשר אלגרטה, המפתח המקורי של התוכנה, חזר לצוות המפתחים ו"החזיר" את המיזם חזרה אל פרויקט גנו.

## תכונות
שלא כמו Pico, עורך הטקסט nano תומך בסכמת צביעה של קודים בשפות שונות ובפורמטים שונים, דבר המקל על מלאכת כתיבת קוד תכנותי. עוד תכונות שנוספו לעורך הם מספור שורות, חיפוש והחלפה של ביטויים רגולריים, גלילת טקסט לפי שורה, קטעי קוד מוזחים, עריכת קיצורי מקלדת, וביטול או חזרה על פקודות אחרונות.

בדומה ל־Pico, על התוכנה ניתן לשלוט באמצעות קיצורי מקלדת, המפורטים בתחתית המסך. צירוף המקשים Ctrl+O, למשל, שומר את המסמך הנוכחי, Ctrl+W מאפשר להפעיל את פונקציית החיפוש, Ctrl+X משמש ליציאה כאשר לפני היציאה תוצג בפני המשתמש הודעה האם לשמור את המסמך. עם זאת התוכנה תומכת גם במקשי meta כדי לבצע פעולות שונות. (במקלדות שאין בהן את המקש הזה, מקש ה־meta יהיה ממופה למקש Esc). בנוסף לכך, ניתן גם לשלוט בתוכנה בעזרת העכבר כאשר הוא משמש לגלילה של טקסט ולמיקום הסמן.

## ראו גם
* vi

## קישורים חיצוניים

*  

## הערות שוליים

קטגוריה:עורכי טקסט
קטגוריה:תוכנה חופשית
קטגוריה:תוכנות הכתובות ב-C
אולימפיה וולגוגרד

**אולימפיה וולגוגרד** (ברוסית: **Оли́мпия Волгогра́д**) הוא מועדון כדורגל רוסי מהעיר וולגוגרד, שנוסד בשנת 1989. בשנים 1998 ו-1999 השתתף המועדון באליפות רוסיה לקבוצות חובבניות. בתקופה שבין 2000 ל-2008 שיחקה בליגה המקצוענית, השלישית בחשיבותה במערך הליגות ברוסיה. המועדון ירד חזרה לליגה החובבנית בעונת 2009 ואומנם העפיל חזרה בעונת 2012, אך מאז 2014 שוב מתמודד במסגרות החובבניות.

## היסטוריה
מועדון הכדורגל אולימפיה הוקם בסוף שנת 1989 על ידי ניקולאי ניקולאייביץ' שובלסקי. בתמיכתו המלאה החל בה את קריירת האימון שלו, לאוניד סלוצקי שאימן בה החל משנת 1993 ואימן את קבוצת הילדים שהורכב מילידי 1982. ההצלחה הגדולה הראשונה הגיעה לאולימפיה בשנת 1996, אז זכתה באליפות ליגת הכדורגל לילדים (DFL).

בשנת 1998, קבוצת הנוער השתתפה באליפות הארצית לקבוצות חובבניות וזכתה במקום הראשון במחוז הדרום בשנת 1999 וזכתה בגביע הרוסי לקבוצות חובבניות, בעקבות זאת אולימפיה העפילה לליגה השנייה בה התמודדה במשך 8 שנים.

בשנת 2000 העפילה עד לשלב 16 האחרונות בטורניר הגביע הרוסי בכדורגל.

ב-27 ביוני 2012 הקבוצה הודיעה כי החל מעונת 2012/13 תתמודד שוב בליגה השנייה.

## מאמנים מפורסמים
*  לאוניד סלוצקי
## אצטדיון הקבוצה
ממוזער
אצטדיון אולימפיה משמש כמגרש הבית של הקבוצה והוא מכיל 3,200 מושבים וכולל גם חדרי הלבשה, משרדים ומלונית קטנה. משמש לעיתים את קבוצות רוטור וולגוגרד ואירח גם משחקים במסגרת מוקדמות יורו 2014 כאשר נבחרת רוסיה בכדורגל עד גיל 17 אירחה מספר משחקים בספטמבר 2013.

## תארים
* אלופת רוסיה בקרב קבוצות חובבניות, מחוז דרום: 1999
* מחזיקת גביע רוסיה לקבוצות חובבניות: 1999
* אלופת מחוז וולגוגרד: 2010

## קישורים חיצוניים
* 
## הערות שוליים

קטגוריה:קבוצות כדורגל רוסיות
קטגוריה:וולגוגרד: ספורט
Nowhere Man

"**Nowhere Man**" (בעברית: "**איש משום מקום**") הוא שיר מאת להקת הרוק הבריטית הביטלס, שנכתב על ידי ג'ון לנון, אך הקרדיט ניתן ללנון-מקרטני, ונכלל באלבומם Rubber Soul שיצא ב-3 בדצמבר 1965. בארצות הברית ובקנדה יצא השיר כסינגל ומאוחר יותר נכלל באלבום Yesterday and Today, שיצא והופץ שם. במספר מדינות נוספות יצא השיר כסינגל.

בארצות הברית צבר השיר פופולריות רבה והגיע למקום השלישי במצעד הפזמונים של בילבורד הוט 100. באוסטרליה ובקנדה כבש השיר את מצעדי הפזמונים והעפיל למקום הראשון.

## רקע
מסופר כי לנון, ישב נואש כדי למצוא רעיון לשיר לאלבום החדש Rubber Soul, ועסק בכתיבתו במשך חמש שעות. בריאיון אחד סיפר ג'ון:

פול מקרטני אמר על השיר:

## משתתפים
* ג'ון לנון - שירה מובילה, גיטרה אקוסטית מובילה
* פול מקרטני - גיטרה בס, קולות ליווי
* ג'ורג' האריסון - גיטרה מובילה, קולות ליווי
* רינגו סטאר - תופים

## מצעדים

## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
קטגוריה:שירים על בדידות
קטגוריה:שירים על דמויות גבריות בדיוניות
קטגוריה:שירי פולק רוק
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת קפיטול רקורדס
קרחון באטיי

**קרחון באטיי** (באנגלית: **Battye Glacier**) הוא קרחון ברכס ארמיס, שבהרי הנסיך צ'ארלס, שבאנטארקטיקה.

הקרחון זורם לכיוון מזרח, ונשפך אל אגם ראדוק.

## היסטוריה
### גילוי הקרחון

הקרחון מופה בהתבסס על תצלומי אוויר, שצולמו על ידי משלחת החקר האנטארקטית הלאומית של אוסטרליה בשנים 1956 ו-1960.

### מקור השם

שמו של הקרחון ניתן לו על ידי ועדת השמות האנטארקטיים של אוסטרליה.

הקרחון נקרא על שמו של א. סי. באטיי (A.C. Battye), חוקר קרחונים בתחנת וילקס בשנת 1962.

## לקריאה נוספת

• Johanna Laybourn-Parry, Jemma Wadham, **[https://books.google.co.il/books?id=vHQVDAAAQBAJ&pg=PA53&lpg=PA53&dq=%22Battye+Glacier%22&source=bl&ots=1pVoLHg5Ju&sig=ACfU3U3FDsVJPRSYyadDRAt1njJuuPLYwQ&hl=en&sa=X&ved=2ahUKEwih1_vk_bzmAhUpxqYKHTjdA-c4ChDoATADegQICBAB#v=onepage&q=%22Battye%20Glacier%22&f=false Antarctic Lakes]**, P 53

• Bernd Wagner, Holger Cremer, **[https://core.ac.uk/download/pdf/11760663.pdf Limnology and Sedimentary Record of Radok Lake, Amery Oasis, East Antarctica]**, Fütterer, D K, Damaske, D, Kleinschmidt, G, Miller, H & Tessensohn, F (eds.), Antarctica: contributions to global earth sciences, Springer, Berlin, Heidelberg, New York, 45-54 http://dx.doi.org/10.1007/3-540-32934-X

## קישורים חיצוניים
* קרחון באטיי באתר הסקר הגאולוגי של ארצות הברית
* קרחון באטיי באתר הגאזט האנטארקטי של ממשלת אוסטרליה
* קרחון באטיי באתר הגאזט האנטארקטי המשווה SCAR של ממשלת אוסטרליה
* תצלום קרחון באטיי
* תחזית מזג אוויר עדכנית ארוכת טווח עבור קרחון באטיי

## הערות שוליים

באטי
סופיה שלגרן

**אנה סופיה הלנה שלגרן** (בשוודית: **Anna Sofia Helena Källgren**; נולדה ב-17 באוגוסט 1970) היא זמרת שוודית.

## ביוגרפיה
שלגרן נולדה בעיר הוגסבו (Högsbo) שבמחוז גטבורג.

היא הופיעה לראשונה כזמרת ב-1982, בתוכנית הבוקר "Gomorron Sverige" (בוקר טוב שוודיה) של SVT.

ב-1986 ביצעה שיר בתוכנית הכישרונות "Folkparkernas talangjakt".

ב-1987 זכתה ב"מלגת אולה בילקוויסט", מלגה המוענקת מדי שנה לנוער מצטיין במוזיקה ובתיאטרון הנקראת על שם הזמרת אולה בילקוויסט (Ulla Billquist).

היא הופיעה במלודיפסטיבלן 1989 עם השיר "Världen är vår", וסיימה במקום השביעי.

במלודיפסטיבלן 1990 השתתפה עם השיר "Handen på hjärtat", וסיימה במקום הרביעי.

ב-1990 יצא האלבום הראשון שלה, "Handen på hjärtat".

היא דובבה את בל בדיבוב השוודי של הסרט "היפה והחיה" ואת הנסיכה אודט בדיבוב השוודי של "סוד הממלכה הקסומה".

ב-1998 זכתה בפרס "Guldmasken", הפרס השוודי המקביל לפרס טוני, על הופעתה במחזמר מיס סייגון בתיאטרון בסטוקהולם.

ב-2000 החליפה את קרולה במהלך סיבוב הופעות מוזיקלי לכבוד חג המולד.

במלודיפסטיבלן 2003 ביצעה דואט עם המוזיקאי רוברט וולס, אך לא עלתה לגמר התחרות.

בנוסף לשוודית היא שרה גם באנגלית ובמנדרינית.

היא נשואה ויש לה בן.

## קישורים חיצוניים

* 

* הצוות השוודי של היפה והחיה

קטגוריה:זמרות שוודיות
קטגוריה:מדבבות שוודיות
קטגוריה:משתתפי מלודיפסטיבלן 1989
קטגוריה:משתתפי מלודיפסטיבלן 1990
קטגוריה:משתתפי מלודיפסטיבלן 2003
קטגוריה:שוודיות שנולדו ב-1970
קטגוריה:שוודים שנולדו ב-1970
המבצר האחרון

**המבצר האחרון** (באנגלית: **The Last Castle**) הוא סרט דרמה ופעולה אמריקאי משנת 2001 בבימויו של רוד לוריא, ובכיכובם של רוברט רדפורד, דלרוי לינדו, ג'יימס גנדולפיני ומארק רופאלו.

הסרט עלה לאקרנים בארצות הברית ב-19 באוקטובר 2001. הוא קיבל ביקורות מעורבות ממבקרי קולנוע והפך לכישלון בבתי הקולנוע כאשר הגיע להכנסה כוללת של 27 מיליון דולר ביחס לתקציב של 72 מיליון דולר.
## עלילת הסרט
הסרט נפתח עם הגעתו של גנרל יוג'ין אירווין (רדפורד) מצבא ארצות הברית, קצין צנחנים וריינג'רס מעוטר שלחם במלחמת וייטנאם, לכלא צבאי שמור היטב בו הוא אמור לרצות את תקופת מאסרו. גנרל אירווין נידון לעשר שנים על שסירב פקודה בעת שפיקד על כוח משימה בבורונדי, והוביל מבצע ללכידת שר מלחמה מקומי. הכוח נקלע למארב ושמונה חיילים נהרגו. בהגיעו לבית הכלא כל רצונו הוא לרצות את תקופת מאסרו ולשוב לביתו. אולם לאחר שהתברר לו כי מפקד הכלא הקולונל וינטר (גנדולפיני) הוא סאדיסט אכזר, שהתנכל והתעלל באסירים, החליט אירווין להשיב מלחמה ולהדיח את וינטר מתפקידו, ולשם כך להוביל מרד של האסירים כדי להשתלט על בית הכלא.

## שחקנים
* רוברט רדפורד - גנרל יוג'ין אירווין
* ג'יימס גנדולפיני - קולונל וינטר
* מארק ראפלו - סם ייטס
* דלרוי לינדו - גנרל ג'ים ווילר
* סטיבן ברטון - קפטן פרז
* פול קלדרון - סמל בכיר דלוואו
* סמואל באל - דאפי
* ג'רמי צ'יילדס - קאטבאש
* קליפטון קולינס ג'וניור - אגווירה
* בריאן גודמן - ביופרי
* מייקל אירבי - אנריקה
* רובין רייט - רוזלי אירווין

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי פעולה אמריקאיים
קטגוריה:סרטי דרמה אמריקאיים
קטגוריה:סרטי בית סוהר אמריקאים
קטגוריה:סרטי רוברט רדפורד
קטגוריה:סרטים באנגלית
קטגוריה:דרימוורקס: סרטים
קטגוריה:סרטים אמריקאיים משנת 2001
קטגוריה:סרטי 2001
דיבור נגוע

"**דיבור נגוע**" הוא סינגל שהוקלט על ידי הזמרים סטפן לגר ומרגי. השיר יצא לאור ב-3 בדצמבר 2019, כסינגל שלא מתוך אלבום, על ידי חברות התקליטים Mobile1 Music ויוניסל.

השיר הגיע למקום ה-2 במצעד השבועי של מדיה פורסט.

## רקע וכתיבה
השיר נכתב והולחן על ידי סטפן לגר, יהונתן מרגי, רון ביטון וג'וני גולדשטיין והופק על ידי גולדשטיין. השיר הוא בסגנון הרגאטון.

בסמוך לצאתו כסינגל, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.7 מיליון השמעות.

## וידאו קליפ
הווידאו קליפ המלא שיצא עבור השיר, בוים על ידי סיוון שריקי ומורן מורדי והועלה לערוץ היוטיוב של סטפן לגר ב-3 בדצמבר 2019, בקליפ ניתן לראות את מרגי ולגר בתוך ג'ונגל.

נכון לנובמבר 2025, לשיר יש למעלה מ-11 מיליון צפיות ביוטיוב.

## הצלחה
נכון לאפריל 2020, פורסמו עשרות אלפי סרטונים ברשת החברתית טיקטוק בהם נכלל השיר.

## ביקורת
אתר פרוגי סקר את השיר באופן חיובי באומרו כי השיר הוא "דוגמה מעולה לאיך שני זמרים מעולים אך שונים בסגנון יכולים ליצור סינגל משותף שמראה את הסגנון והיכולות של כל אחד בלי שזה יהיה אחד על חשבון השני".

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי מרגי
קטגוריה:שירי סטפן לגר
קטגוריה:דואטים
קטגוריה:שירים בעברית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי רון ביטון
קטגוריה:שירים שהופקו על ידי ג'וני גולדשטיין
קטגוריה:סינגלים בהוצאת Mobile1 Music
כריסטינה שפאציר

**כריסטינה שפאציר** (בגרמנית: **Christine Spatzier**) היא דוגמנית אוסטרית.

## ביוגרפיה
שפאציר נולדה בווינה. בהיותה בת ארבע עשרה עזבה את הלימודים בבית הספר והחלה לעבוד כמזכירה בחברת ביגוד לנשים. היא החלה לדגמן כאשר בחברה שבה עבדה חיפשו דוגמנית לקו בגדים לנערות.

היא התמודדה בתחרות "מיס וינה" שם הייתה לסגנית הראשונה. לאחר מכן התברר כי הזוכה הייתה מתחת לגיל שמונה עשרה, ובעקבות כך התואר עבר לשפאציר.

כמיס וינה היא התמודדה בתחרות "מיס אוסטריה" ונבחרה למקום הראשון.

היא ייצגה את אוסטריה בתחרות מיס תבל 1959.

בתחרות מיס אירופה 1959 זכתה במקום הראשון.

ב-1960 ביקרה בישראל על מנת לקדם אופנה צרפתית.

## קישורים חיצוניים
* ביקורה של ספצייר בישראל, בעיתון "מבוקר עד בוקר"
* זוכות מיס אירופה 

קטגוריה:דוגמניות אוסטריות
קטגוריה:זוכות מיס אוסטריה
קטגוריה:זוכות מיס אירופה
קטגוריה:משתתפות בתחרות מיס תבל 1959
Drowned World Tour 2001

***Drowned World Tour 2001*** הוא אלבום וידאו של הזמרת-יוצרת האמריקאית מדונה. אלבום הווידאו יצא לאור ב-13 בנובמבר 2001, על ידי חברות התקליטים וורנר מיוזיק ויז'ן, וורנר רפרייז וידאו ומאבריק רקורדס.

עם יציאתו נכנס אלבום הווידאו אל המקום הראשון במצעד אלבומי הווידאו של בילבורד.

## רקע
רשימת השירים של המופע הזה הייתה שונה מרשימת השירים המקורית, למשל בגרזה זו של המופע מדונה ביצעה את השיר "" בעוד ברשימת השירים המקורית השיר הוצג כקטע מעבר של וידאו. המופע צולם במצלמות מיוחדות ויצא בחלק מהמדינות בפורמט DVD.

אלבום הווידאו כולל הקלטה של סיבוב ההופעות שלה "Drowned World Tour", אשר התקיים במישיגן, ב-26 באוגוסט 2001, ותוכנן במקור להיות משודר על ידי רשת HBO.

## ביקורת והצלחה
עם יציאתו, קיבל אלבום הווידאו ביקורות מעורבות מהמבקרים אשר שיבחו את איכות הסאונד אך מתחו ביקורת על התדמית הירודה שמדונה הציגה במופע. אלבום הווידאו זכה להצלחה כאשר הגיע למקום הראשון במצעד אלבומי הווידאו האמריקאי ונהיה לאלבום החמישי של מדונה לעשות זאת.

בנוסף לכך, הוא הגיע למעמד פלטינה במדינה עם מכירות של 144 אלף עותקים ואף הגיע למעמד זה גם באוסטרליה, ברזיל ובריטניה ובצרפת אף הגיע למעמד פלטינה כפולה.

## נתוני מכירות

## קישורים חיצוניים

## ביאורים

## הערות שוליים

קטגוריה:אלבומי וידאו מ-2001
קטגוריה:אלבומי וידאו של מדונה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:סרטי הופעה
קטגוריה:אלבומי חברת וורנר רקורדס
קטגוריה:אלבומי חברת מאבריק רקורדס
קטגוריה:אלבומי חברת רפרייז רקורדס
אדי ג'ונסון (כדורסלן, 1955)

**אדוארד לי "אדי" ג'ונסון הבן** (באנגלית: **.Edward Lee "Eddie" Johnson Jr**; 24 בפברואר 1955 – 26 באוקטובר 2020) היה כדורסלן אמריקאי, אשר שיחק בליגת ה-NBA בין השנים 1977–1987. לאורך הקריירה השתתף פעמיים במשחק האולסטאר של ה-NBA, ורשם ממוצעים כוללים של 15.1 נקודות, 5.1 אסיסטים, 2.3 ריבאונדים ו-1.1 חטיפות למשחק. נודע בכינוי "**אדי המהיר**" ("**Fast Eddie**"). אחיו הצעיר, פרנק ג'ונסון, שיחק ב-NBA בין השנים 1981–1994, ואימן את פיניקס סאנס בין 2002–2004.

בשנת 1987 הושעה על ידי הליגה לצמיתות בשל צריכה מתמשכת של קוקאין. בשנת 2006 נעצר בגין פריצה לבית פרטי והתעללות מינית בילדה בת 8. בשנת 2008 נשפט למאסר עולם, ומאז ועד לפטירתו ב-2020 הוא ריצה את עונשו ב"בית סוהר סנטה רוזה" שבצפון פלורידה.

## קריירת המשחק
ג'ונסון נולד בעיר אוקאלה שבפלורידה, ובין השנים 1973–1977 למד באוניברסיטת אובורן לצד מייק מיטשל. לאורך 4 עונותיו בקבוצת הכדורסל של האוניברסיטה קלע 19.5 נקודות ומסר 4.9 אסיסטים בממוצע למשחק.

בדראפט ה-NBA 1977 נלקח ג'ונסון על ידי אטלנטה הוקס בבחירה ה-49 (סיבוב שלישי). החל מעונתו השנייה באטלנטה שימש כשחקן חמישייה קבוע, ובשנים הבאות היה אחד השחקנים המובילים של הקבוצה לצדם של ג'ון דרו, דן ראונדפילד וטרי רולינס. בעונות  ו- רשם ממוצעים של 18.8 נקודות ו-5.0 אסיסטים למשחק, ובשתיהן נבחר לפתוח במשחק האולסטאר של ה-NBA עבור "נבחרת המזרח". ב-6 מתוך 8 עונותיו המלאות עם ההוקס העפילה הקבוצה לשלב הפלייאוף, אולם באף אחת מהן לא צלחה את הסיבוב השני.

בפברואר 1986 הועבר ג'ונסון בטרייד לקליבלנד קאבלירס בתמורה לג'וני דייוויס. במרץ 1987 חתם על חוזה עד לסיום עונת  בסיאטל סופרסוניקס, עמה העפיל לגמר האזור המערבי.

לאורך הקריירה הושעה מספר פעמים על ידי ליגת ה-NBA בגין שימוש בקוקאין, ובשנת 1986 אף התאשפז במכון גמילה מסמים. בשנת 1987 הושעה מהליגה לצמיתות לאחר שלא עמד בדרישות מכון הגמילה.

## פלילים
לאחר פרישתו ממשחק נעצר והורשע ג'ונסון בגין עשרות פשעים שונים, כולל מקרי פריצה, שוד, גנבה ותקיפת שוטר. עד שנת 2006 נאסר בבתי סוהר בפלורידה בחמישה מקרים שונים, ותיקו הפלילי כלל מעל ל-100 מעצרים.

בשנת 2006 נעצר בגין פריצה לבית פרטי והתעללות מינית בילדה בת 8 אשר שהתה בבית. בשנת 2008 נשפט למאסר עולם, ומאז הוא מרצה את עונשו ב"בית סוהר סנטה רוזה" שבצפון פלורידה.

ב-26 באוקטובר 2020 נפטר ג'ונסון, בגיל 65.

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:פלורידה: כדורסלנים
קטגוריה:כדורסלני אוניברסיטת אובורן
קטגוריה:בחירות דראפט של אטלנטה הוקס
קטגוריה:כדורסלני קליבלנד קאבלירס
קטגוריה:כדורסלני פלורידה ביץ' דוגס
קטגוריה:כדורסלני סיאטל סופרסוניקס
קטגוריה:משתתפי משחק האולסטאר של ה-NBA
קטגוריה:מורשעים בעבירות מין בארצות הברית
קטגוריה:אמריקאים שנולדו ב-1955
קטגוריה:אמריקאים שנפטרו ב-2020
במיטה עם מדונה

**Madonna: Truth or Dare** (בעברית: **במיטה עם מדונה**; ידוע מחוץ לצפון אמריקה כ-"**In Bed with Madonna**") הוא סרט תיעודי-בדיוני על חייה של הזמרת-יוצרת האמריקאית מדונה, במהלך סיבוב ההופעות "Blond Ambition World Tour". הסרט זכה להצלחה רבה כאשר גרף 29 מיליון דולר, מה שהופך אותו לסרט הדוקומנטרי המצליח ביותר אי פעם (עד הסרט "באולינג לקולומביין" שיצא בשנת 2002) ואף הוקרן בפסטיבל הקולנוע בקאן.

בעקבות הצלחת הסרט הוציאה מדונה בשנת 2005 את הסרט תיעודי השני שלה "אני הולכת לספר לכם סוד", שצולם ובוים באופן דומה לזה של הסרט הראשון והיה מבוסס גם על סיבוב הופעות. הסרט זכה לביקורות חיוביות כאשר באתר Rotten Tomatoes הוא קיבל ציון של 86 נקודות מתוך 100 בהתבסס על 28 ביקורות אם כי היא קיבלה מועמדות לפרס פטל הזהב בקטגוריית "השחקנית הגרועה ביותר".

## תקציר
הסרט נפתח יום אחרי המופע האחרון של סיבוב ההופעות עליו מבוסס הסרט. לאחר מכן הסרט חוזר אחורה בזמן אל המופע הראשון ביפן שם מדונה מתקלת בקשיים טכנית עקב מזג האוויר ומבינה שאולי זה לא היה רעיון נכון לעשות את המופע בזמן הגשום ביותר ביפן. מדונה נכנסת לדיכאון אך מתנחמת בעובדה שתעלה את המופע בצפון אמריקה כפי שקיוותה אך גם בצפון אמריקה מדונה נתקלת בקשיים כאשר היא סובלת מבעיות בקולה.

הקשיים ממשיכים גם בטורונטו שם מדונה מקבלת ידיעה כי קציני משטרה מאיימים לעצור אותה אם תבצע את סצנת האוננות אותה ביצעה בשיר Like a Virgin מדונה מסרבת להוריד סצנה זו מהמופע אף על פי שהיא מוכנה לסכן את עצמה. בסופו של דבר התברר כי אלו היו איומי שווא ומשטרת קנדה הודיעה בתקשורת כי היא לא מתכוונת לעצור את מדונה.

ככל שההופעות ממשיכות מדונה סובלת מבעיות בגרון והיא נאלצת לבצע סדרה של בדיקות בחדר המלון שלה. כתוצאה מכך היא נאלצת לבטל חלק מההופעות ובהוראת הרופא שלה היא מונחית שלא לדבר בכלל והיא נאלצת להתבודד בחדר המלון שלה בניו יורק שרק העוזרת האישית שלה משמשת כאיש הקשר שלה עם העולם החיצון. אך בסופו של דבר מתחיל החלק האירופאי של סיבוב ההופעות והמצב רוח של מדונה והרקדנים שלה מתרומם.

## אלבום וידאו

***Madonna: Truth or Dare*** הוא אלבום וידאו של הזמרת-יוצרת האמריקאית מדונה. אלבום הווידאו יצא לאור ב-9 באוקטובר 1991, על ידי לייב הום וידאו. בגרסה המקורית של אלבום הווידאו נכללות 27 רצועות בסך הכל.

בגרסת VHS שיצאה בארצות הברית, נכללות שתי רצועות נוספות.

## מיקומי שיא

## נתוני מכירות

## קישורים חיצוניים
* 

## הערות שוליים

קטגוריה:אלבומי וידאו מ-1991
קטגוריה:סרטים באנגלית
קטגוריה:סרטי להט"ב אמריקאיים
קטגוריה:סרטי הופעה
קטגוריה:סרטים תיעודיים
קטגוריה:סרטים תיעודיים על זמרות
קטגוריה:אלבומי וידאו של מדונה
קטגוריה:אלבומי וידאו באנגלית
קטגוריה:סרטי שחור-לבן אמריקאיים
קיסומו

**קיסומו** (באנגלית: **Kisumu**) היא העיר השלישית בגודלה בקניה אחרי ניירובי ומומבסה. והעיר השנייה בגודלה אחרי קמפלה באגן אגם ויקטוריה. בגבול העיר יש מעט יותר מ-600,000 תושבים.

מלבד זה שהיא עיר פוליטית חשובה, זהו אחד ממרכזי התעשייה והמסחר המובילים בקניה. זוהי גם עיר אינטלקטואלית עם הרבה תיירים ונוף יפה.

מבחינה תרבותית, קיסומו משמשת כמרכזם של אנשי הלואו  של מזרח אפריקה.

## גאוגרפיה
קיסומו ממוקמת במרחק קצר מדרום לקו המשווה. היא נמצאת כ-239 קילומטר מבירת קניה, ניירובי.

## אקלים
הטמפרטורה הממוצעת היא 24 מעלות צלזיוס. החודש הכי חם הוא פברואר (27 מעלות צלזיוס). החודש הכי קר הוא מאי (21 מעלות צלזיוס). כמות המשקעים הממוצעת היא 1,991 מילימטרים בשנה. חודש אפריל הוא החודש שיש בו הכי הרבה גשם (301 מ"מ גשם), וחודש פברואר הוא החודש שיש בו הכי פחות גשם (6 מ"מ גשם).

## תנועה ותחבורה
העיר ממוקמת ליד הכבישים A1, B1, C27 ו-C34. בנוסף, בעיר פועל נמל התעופה הבין-לאומי קיסומו .

## ערים תאומות

* 

## קישורים חיצוניים

* 
* 

## הערות שוליים

קטגוריה:קניה: ערים
קטגוריה:אגם ויקטוריה: יישובים
קטגוריה:יישובים שהוקמו ב-1901
אוקיי בומר

"**אוקיי בוּמר**" (מאנגלית: **OK Boomer**) הוא ביטוי אינטרנטי ומם הנאמר לעיתים קרובות על ידי בני נוער וצעירים לצורך לעג כלפי אמירות או גישות המיוחסות לדור הבייבי בום ומשמש גם כביטוי גנאי לזקנים ומתייג אותם כטיפוסים אנכרוניסטיים, בעיקר בגלל עמדות שמרניות. עם זאת, לאחרונה נעשה בו שימוש ולעג גם בלי קשר לגיל. הביטוי משך תשומת לב נרחבת לראשונה בסרטון באפליקציית טיקטוק בנובמבר 2019 בתגובה לגבר מבוגר, אף על פי שהביטוי נטבע שנים לפני כן.

הביטוי צבר פופולריות רבה במהלך שנת 2019 בעיקר בקרב צעירים שהשתמשו בו כדי לבטא פער בין-דורי. הוא קנה את פרסומו באותה שנה בעקבות סרטון תגובה ברשת הטיקטוק לאדם מבוגר שטען כי דור המילניום סובל מתסמונת פיטר פן. נכון ליולי 2020, סרטוני טיקטוק עם האשטאג OkBoomer# זכו ליותר מ-3.4 מיליארד צפיות. המונח הפך למם בולט ונעשה בו שימוש מסחרי לפרסום ולמכירת טובין.

מבקרי הביטוי טוענים כי הוא גילני. בדרך כלל נעשה בו שימוש כלפי אנשים שמכחישים את שינוי האקלים או מתנגדים לערכי הדור הצעיר. כאמור, נעשה בו שימוש רחב גם באופן מסחרי.

## מקור
הביטוי "OK Boomer" הופיע לראשונה בתגובה ברשת החברתית רדיט ב-29 בינואר 2009. הביטוי הופיע באתר הפורומים 4chan בשנת 2015 וצבר פופולריות רבה בשנת 2019 כתגובה ל"התלהמות" של מבוגר ברשת החברתית טיקטוק, שבה חזר על משפטים של פרשנים שמרנים. הוא טען ש"בני דור המילניום ודור ה-Z סובלים מתסמונת פיטר פן [...] הם לעולם לא רוצים לגדול ו[הם] חושבים שהאידיאלים האוטופיים שיש להם בצעירותם איכשהו יתורגמו לבגרות". אלפי צופים השיבו בביטוי "OK boomer".

## שימושים
#### המם "OK Boomer" כאמצעי לבניית תודעה פוליטית
בעשור האחרון הפך המם "OK Boomer" לאחד הביטויים הבולטים של תסכול בין-דורי בקרב צעירים, ובעיקר דור ה-Y ודור ה-Z. לצד הפופולריות הרבה ברשתות החברתיות המקוונות, שמם זה הוא לא רק מבע לעגני, אלא מבטא תהליך של בניית תודעה פוליטית., פרי מציאות חברתית וכלכלית מורכבת, בה צעירים מתמודדים עם עלויות מחיה גבוהות, שוק תעסוקה לא יציב, משבר אקלים והיחלשות מנגנוני הרווחה תנאים הנתפסים בעיניהם כירושה בעייתית מהדור שקדם להם. בהקשר זה, הביטוי "OK Boomer", הוא למעשה פרקטיקה תקשורתית-חינוכית, המבטאת ביקורת כלפי עמדות שמרניות, המבטלות אתערכן של מצוקות הדור הצעיר. הוא פועל כמנגנון סולידריות דרך הומור ואירוניה, המאפשר שיח נגיש אך טעון פוליטית. החוקרים רואים בו ביטוי ראשוני לתנועת מחאה, המתהווה במרחבים הדיגיטליים, בדומה לשימוש שעשו תנועות אחרות, כמו האביב הערבי, באמצעי תקשורת מקוונים לצורך גיוס פוליטי.

## ראו גם
* ביטויי סלנג של דור ה-Z ודור האלפא

## קישורים חיצוניים

* 

## הערות שוליים

קטגוריה:דורות סוציולוגיים
קטגוריה:מילים וביטויים באנגלית
קטגוריה:מילים וביטויים בתרבות האינטרנט
קטגוריה:תופעות אינטרנט
ממותה דרום אפריקנית

**ממותה דרום אפריקנית** (שם מדעי: *Mammuthus subplanifrons*) היא מין של ממותה ממשפחת הפיליים, שהייתה העתיקה מכל הממותות. המאובנים שלה נמצאו בדרום אפריקה, אך גם באתיופיה, קניה ועוד מדינות במזרח אפריקה. היא התקיימה בתחילת הפליוקן, לפני חמישה מיליון שנה. זו הייתה אחת משתי ממותות ממוצא אפריקני לצד הממותה האפריקנית. היא הוגדרה בשנת 1928 בידי החוקר הנרי אוסבורן.

הגובה של ממותה זו בכתפיה הגיע ל-3.68 מטרים ומשקלה הגיע לתשעה טון, ואולי אף מעט יותר. במבנה שלה הזכירה פיל מודרני, אך הייתה קרובה לממותות, כגון הממותה האפריקנית והממותה הקולומביאנית, והכילה חלק ממאפייני הממותות כמו החטים המעוקלים והכפופים מעט.

לא ידוע איך חיה ממותה זו, אך ככל הנראה רעתה בחבורות סביב הסוואנות הקדומות, בהם רעו פרסתנים וטורפים כמו שנחרבים וצבועים.

## קישורים חיצוניים

קטגוריה:פיליים נכחדים
קטגוריה:מגה-פאונה של הנאוגן באפריקה
קטגוריה:יונקים שחיו בפליוקן באפריקה
לונדון ריבר

**לונדון ריבר** (באנגלית: **London River**) הוא סרט דרמה בריטי-צרפתי משנת 2009, שכתב והפיק הבמאי הצרפתי-אלג'יראי ראשיד בושארב. בסרט מככבים ברנדה בלתין וסוטיג'ואי קויאטה, והוא מתמקד בשני אנשים המחפשים את ילדיהם שנעדרים מאז הפיגועים בלונדון שהתרחשו ב-7 ביולי 2005.

## תקציר העלילה
ביולי 2005, אליזבת סומרס, אלמנת מלחמת פוקלנד בריטית פרוטסטנטית, שחיה בחווה בגרנזי, ואפריקאי מוסלמי בשם אוסמן שחי בצרפת, הם שני זרים שנפגשים בלונדון. היא מחפשת את בתה, והוא מחפש את בנו, אחרי הפיגועים שהתרחשו בלונדון. אף אחד מהם אינו קרוב אל הילד הנעדר.

הם חוששים שהבת והבן נהרגו בפיגועים. הם מגלים שילדיהם היו חברים שחיו ביחד בדירה בלונדון, ותכננו לנסוע לצרפת. בסוף מתברר שהשניים נהרגו בפיגוע התאבדות שהתרחש באוטובוס בו נסעו סמוך לכיכר טאביסטוק.

הסרט צולם בממלכה המאוחדת ובצרפת. אתרי הצילומים בלונדון כוללים את הארינגיי ופינסברי פארק, ובעיקר את בלקסטוק רוד.

## צוות השחקנים
* ברנדה בלתין – אליזבת סומרס
* סוטיג'ואי קויאטה – אוסמן
* רושדי זם – בעל הדירה
* פרנסיס מגי – מפקח משטרה אנגלי
* סאמי בואג'ילה – אימאם
* מארק בייליס – אדוארד
* ברנרד בלנקן ־ עובד ביער

## ביקורת
הקרנת הבכורה של הסרט הייתה בפסטיבל הסרטים הבינלאומי בברלין ב-10 בפברואר 2009.

הסרט זכה לביקורות מעורבות. דרק מלקולם מהאיבנינג סטנדרד נתן לסרט ארבעה כוכבים מתוך חמישה, וכתב: "התיאור של בושארב של לונדון אחרי הפיגועים מדויק להפליא, ויש השתתפות בכאבם של כל השחקנים. קן לואץ' לא היה עושה זאת טוב יותר. אף לונדוני לא צריך לפספס את הסרט הזה."

קאלים אפטאב כתב בעיתון האינדפנדנט ש"לונדון ריבר" הוא "הסרט המדובר ביותר בפסטיבל הקולנוע של ברלין", אבל טען "רק הופעתו של קויאטה הצילה את הסרט שאחרת היה משעמם וצפוי, שנמנע מכל דיון משמעותי על השפעותיו של הפיגוע שסביבו עוצב הסיפור."

דברה יאנג מהוליווד ריפורטר קובעת כי "הבמאי הצרפתי ראשיד בושארב ("ימים של תהילה") מבטא רגישות רבה בסיפור הבדיוני, ובתיאור החברה הרב-גזעית באנגליה, המלאה דעות קדומות שמושרשות עמוק אבל יש בה יכולת להשתנות".

## פרסים
סוטיג'ואי קויאטה זכה על הופעתו בפרס דב הכסף לשחקן הטוב ביותר בפסטיבל הקולנוע הבינלאומי של ברלין ה-59. הסרט זכה בציון מיוחד של חבר השופטים.

## קישורים חיצוניים

* 
* 
* 

## הערות שוליים

קטגוריה:לונדון בקולנוע
קטגוריה:סרטי 2009
קטגוריה:סרטי דרמה בריטיים
קטגוריה:סרטים באנגלית
קטגוריה:סרטים בצרפתית
קטגוריה:סרטים בריטיים
קטגוריה:סרטים העוסקים בגזענות
מילוטין איבקוביץ'

**מילוטין איבקוביץ**' (בסרבית: **Milutin Ivković**; 3 במרץ 1906 – 23 במרץ 1943) היה כדורגלן יוגוסלבי, ששיחק בעמדת המגן ימני. שיחק באולימפיאדת 1928 ובמונדיאל 1930.

לאחר פרישתו מקריירת משחק, נהיה איבקוביץ' לפעיל פוליטי קומוניסטי. במהלך מלחמת העולם השנייה נהרג על ידי הנאצים ביאיינצי (מקום ליד העיר בלגרד).

## ביוגרפיה
איבקוביץ' נולד ב-3 במרץ 1906 בעיר בלגרד שבסרביה של היום.

הוא החל לשחק כדורגל בקבוצת הנוער של SK יוגוסלביה, ומשם נהיה לשחקן בכיר בקבוצה ששיחק באופן קבוע בין השנים 1922–1929. בסך הכל ערך ב-SK יוגוסלביה 235 הופעות, ולקראת סוף הקריירה שלו עבר לקבוצה אחרת בבלגרד, הפעם ל-BASK בלגרד.

בנבחרת יוגוסלביה ערך איבקוביץ' 39 הופעות בין השנים 1925–1934. את הופעת הבכורה שלו עשה ב-28 באוקטובר 1925 נגד צ'כוסלובקיה, להם הובסו בתוצאה 7–0. איבקוביץ' שיחק עבור הנבחרת באולימפיאדת 1928, שנערכה באמסטרדם, וגם במונדיאל 1930, המונדיאל הראשון בהיסטוריה, שבסופו נבחר להיות בנבחרת המצטיינת של הטורניר לצד הבלם האורוגוואי חוסה נסאסי. את משחקו האחרון בנבחרת עשה ב-16 בדצמבר 1934 נגד צרפת, להם הפסידו 3–2.

לאחר פרישתו מקריירת משחק סיים איבקוביץ' בשנת 1934 את לימודיו בפקולטה לרפואה באוניברסיטת בלגרד, ולאחר שסיים את שירותו הצבאי, התחיל לעבוד ברפואה. איבקוביץ' הצטרף לתנועה הפרוגרסיבית והיה ממובילי החרם על קיום המשחקים האולימפיים בברלין.

בזמן מלחמת העולם השנייה הוא שיתף פעולה עם הפרטיזנים היוגוסלביים בשביל למנוע את כיבוש יוגוסלביה, וכתוצאה מכך נעצר והועמד לדין על ידי הנאצים. ב-23 במאי 1943 נורה למוות על ידי הנאצים עקב פעולותיו הקומוניסטיות.

בשנת 1951 הקימה התאחדות הכדורגל בסרביה באצטדיונים פרטיזן בלגרד ובמגרש המשחקים לשעבר של SK יוגוסלביה לוחות הנושאים את שמו. בנוסף לכך גם הוקמה באותו אזור אנדרטה לזכרו.

הסרט סרבי שיצא בשנת 2014 בשם "נראה אותך במונטווידאו" מדבר על הנבחרת היוגוסלבית במונדיאל 1930. דמותו של איבקוביץ' שוחקה על ידי ויקטור סאביץ'.

## קישורים חיצוניים

קטגוריה:מגני כדורגל יוגוסלבים
קטגוריה:כדורגלני נבחרת יוגוסלביה
קטגוריה:כדורגלני מונדיאל 1930
קטגוריה:ילידי 1906
קטגוריה:נפטרים ב-1943
ביצית שדופה

**ביצית שדופה** (באנגלית: **Blighted Ovum**) הוא סוג של היריון בו למרות התפתחות שק היריון, לא מתפתח עובר או שהוא נספג ברחם בשלב מאוד מוקדם של ההתפתחות. היריון זה מסתיים בהכרח בהפלה טבעית.

בהיריון תקין, ניתן להבחין באמצעות בדיקת אולטרה סאונד להיריון, בשק היריון לאחר כ-5 שבועות ובעובר, לאחר כ-6 שבועות מעת הווסת האחרונה. במצב של ביצית שדופה, ניתן יהיה לראות באותן נקודות זמן שק היריון, אך ללא שק חלמון וללא עובר. בשלב מוקדם, כאשר שק ההיריון קטן מדי, לא ניתן להבחין האם מתפתחים בו שק חלמון ועובר. לכן, אבחון ודאי של ביצית שדופה יכול להיעשות רק לאחר ששק ההיריון מגיע לגודל כזה שניתן לראות בבירור שהוא ריק.
כיוון שבדרך כלל ההורמון hCG ממשיך להיות מופרש גם במצב של ביצית שדופה, השליה ושק היריון ממשיכים להתפתח ללא עובר. כיוון שהורמון זה מהווה אינדיקציה לקיום היריון בשלביו הראשונים, עלייתו עלולה להטעות נשים שסבורות שההיריון תקין.

לעיתים הגוף אינו פולט את שק ההיריון בעצמו (מצב שמכונה "הפלה נדחית") ויש לבצע הפלה תרופתית או גרידה, אך ללא צורך באישור ועדה להפסקת הריון, אלא באישור רופא בלבד.

הגורמים לאי התפתחות עובר לא תמיד יכולים להיות מאובחנים בצורה מדויקת בזמן ההפלה, אך הם זהים לשאר הגורמים להפלות טבעיות בשליש הראשון של ההיריון. למעלה ממחצית המקרים משויכים לבעיות כרומוזומליות של העובר וגורמים נוספים הם אנטומיים, כגון הפרעות במבנה הרחם, זיהומיים, הורמונליים, קרישיות מוגברת או עישון ושתיית אלכוהול וקפה בכמויות גדולות. במקרים של הפלות חוזרות, מופנות נשים למרפאת הפלות חוזרות בקופות החולים, שם מנסים לבדוק האם יש קשר בין ההפלות, ואם כן, מה הוא הגורם לכך.

## קישורים חיצוניים

## הערות שוליים

קטגוריה:הריונות שנגמרים בהפלה
קורפוס המילואים הראשון (בוואריה)

**קורפוס המילואים הבווארי הראשון** (בגרמנית: **I. Königlich Bayerisches Reserve-Korps**) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

## היסטוריה
הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס הבווארי ה-1. כמפקדו הראשון מונה קרל פון פאסבנדר, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה השישית בפיקוד רופרכט, נסיך הכתר של בוואריה. הקורפוס נטל חלק בקרב לורן, ובאוקטובר 1914 הועבר צפונה, שם נטל חלק בקרב אראס. בקיץ 1915 הצליח הקורפוס לבלום את הארמייה העשירית הצרפתית בקרב ארטואה השני, ובקיץ 1916 נטל חלק בקרב על הסום. באביב 1917 ניהל הגנה מוצלחת ברכס וימי כנגד הבריטים במהלך קרב אראס, ובאביב 1918 ניהל מתקפה כושלת באזור אראס במסגרת מתקפת האביב. לאחר מכן לחם הקורפוס נגד מתקפת מאה הימים של בעלות הברית, ועם סיום המלחמה פורק הקורפוס.

## מפקדים
* קרל פון פאסבנדר (2 באוגוסט 1914–8 בנובמבר 1918)
* פאול פון קנויסל (8 בנובמבר 1918–סוף נובמבר 1918)

## קישורים חיצוניים
* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres 
1
אלברט פון שוך

**אלברט פון שוך** (בגרמנית: **Albert von Schoch**; 23 ביולי 1860 – 8 במרץ 1943) היה גנרל גרמני, שפיקד על כוחות במהלך מלחמת העולם הראשונה.

## ביוגרפיה
### תחילת הקריירה
פון שוך נולד ב-23 ביולי 1860 במינכן, לקרל וילהלם שוך שהיה אוברסט במטכ"ל הבווארי ולמריה היינה היימן מנירנברג. סבו יוהאן ארהרד שוך היה מנהל מנזר שטינגינגן, ואילו הסבא רבא שלו היה יוהאן פליקס שוך, שהיה מהפכן שווייצרי שנידון למוות. אחיו גוסטב, אמיל וקרל היו אף הם גנרלים בצבא הקיסרות הגרמנית. ב-1879 התגייס לצבא הבווארי ומילא בו תפקידי פיקוד ומטה, ובשנת 1904 הוא מונה למפקד גדוד ברגימנט הרגלים הבווארי ה-11 (פון דר טאן). בשנת 1909 הוא הועלה לדרגת אוברסט, ומונה למפקד רגימנט הרגלים הבווארי ה-3 (קרל, נסיך בוואריה). עבור שירותיו הוענק לו עיטור מסדר הכתר של בוואריה, והוענק לו תואר האצולה פון שוך.

בשנת 1911 הוא ירש את אחיו קרל כמנהל האקדמיה למלחמה, ובשנת 1912 הוא הועלה לדרגת גנרל מיור, ומונה למפקד חטיבת הרגלים הבווארית ה-3 באאוגסבורג. בשנת 1913 הוא הועלה לדרגת גנרל לויטננט ומונה למפקד הדיוויזיה הבווארית ה-1.

### מלחמת העולם הראשונה ואחריתו
עם פרוץ מלחמת העולם הראשונה היה פון שוך מפקד הדיוויזיה הבווארית ה-1, אשר נערכה בחזית המערבית כחלק מהקורפוס הבווארי הראשון במסגרת הארמייה השישית אשר חייליה גויסו בעיקר מבוואריה, והייתה תחת פיקוד רופרכט, נסיך הכתר מבוואריה. בשנת 1915 הועבר רגימנט מהדיוויזיה לקורפוס האלפיני, אשר נשלח לחזית האיטלקית. הדיוויזיה לקחה חלק בקרב לורן, ולאחר מכן במלחמת החפירות באזור פיקרדי, פרון ואראס. הדיוויזיה השתתפה בקרב ורדן וב, ובינואר 1917 הועלה פון שוך לדרגת גנרל חיל הרגלים ומונה למפקד הקורפוס ה-63 ברומניה, עליו פיקד עד סוף המלחמה.

לאחר המלחמה פרש פון שוך מהצבא והתגורר במינכן, עד מותו ב-8 במרץ 1943.

## הערות שוליים

קטגוריה:גנרלים בצבא הקיסרות הגרמנית
קטגוריה:אנשי צבא גרמנים במלחמת העולם הראשונה
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מעוטרי אות מסדר העיט האדום
קטגוריה:גרמנים שנולדו ב-1860
קטגוריה:גרמנים שנפטרו ב-1943
בן גלעדי

**בן גלעדי** (נולד ב-4 באוגוסט 1985) הוא מפיק קולנוע וטלוויזיה ישראלי הפועל בארצות הברית, בריטניה וישראל.

## ביוגרפיה
גלעדי נולד בתל אביב לשחקנית חנה לסלאו ויזם התקשורת אביב גלעדי.

בנעוריו עבר עם אמו להרצליה פיתוח.

בוגר תיכון אלון ברמת השרון במגמת מוזיקה.

לאחר שירותו הצבאי, השלים תואר ראשון בקולנוע וטלוויזיה באוניברסיטת תל אביב.

### ביצתעין
ב-2009 הקים את חברת ההפקות הראשונה שלו, ביצתעין, עם השותפים יותם גנדלמן וגל מוג'ה. תחילה התרכזה החברה בהפקת קליפים ופרסומות. השלושה יצרו עשרות פרסומות וקליפים לאמנים כמו הדג נחש, מונטי פיורי, קותימן, אסף אמדורסקי, קרולינה ועוד, שזכו להכרה ופרסים בינלאומיים.

עם יציאתו של מוג'ה בשנת 2014 וכניסתה של המפיקה מיקה תימור החברה החלה להתמקד בהפקת טלוויזיה. ב-2016 הפיקה ביצתעין את סדרת הדוקו צל של אמת ולצד Submarine Entertainment מכר גלעדי את הסדרה לענקית המדיה נטפליקס.

לאור ההצלחה של צל של אמת, בשנת 2019 הופקה ושודרה סדרת המשך: רוצח כביש החוף. באותה שנה החל גלעדי לפתח סדרת טלוויזיה לענקית התוכן Endevour Content, אותה הוא יוצר עם אשתו רומי אבולעפיה וחגי לוי.

### AI Film
ב-2013 עבר גלעדי ללונדון לעבוד כמפיק בחברת ההפקות "AI Film" בבעלותו של המיליארדר לן בלווטניק. במהלך תקופתו הפיקה ומימנה החברה את הסרטים המשרת (2013), אני, טוניה (2017), הסרבן (2016), שתיקה (2016) ועוד.

### Pulse Films
ב-2018 הקים גלעדי קרן משותפת בין "AI Film" ו-"Pulse Films" שמטרתה לפתח, להפיק ולממן סרטים עצמאים בתקציבים של עד 6 מיליון דולר ללא תלות באולפנים או מפיצים בינלאומיים.

בשנת 2019 הפיק את הסרט "Pig"  עם ניקולס קייג, הסרט נקנה להפצה על ידי הסטודיו Neon ונחשב לאחד הסרטים המצליחים והמעורכים ביותר של שנת 2021.

## חיים אישיים
נשוי לשחקנית רומי אבולעפיה. ב-2013 עברו השניים להתגורר בלונדון שבאנגליה. בראשית 2018 נולד לבני הזוג בן, ובשנת 2022 נולדה להם בת.

## קישורים חיצוניים

*  במסד הנתונים הקולנועיים IMDb 
* בן גלעדי באתר אידיבי, מאגר הידע העברי לקולנוע ישראלי ועולמי
* בן גלעדי באתר אישים

## הערות שוליים

קטגוריה:מפיקי קולנוע ישראלים
קטגוריה:מפיקי טלוויזיה ישראלים
קטגוריה:מפיקי קולנוע בריטים
קטגוריה:מפיקי טלוויזיה בריטים
קטגוריה:בוגרי תיכון אלון (רמת השרון)
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שהיגרו לממלכה המאוחדת
קטגוריה:ישראלים שנולדו ב-1985
איזור (תכנון ערים)

**אִיזוּר** או **הפרדת שימושים** (באנגלית: **Zoning** או: **Single-Use Zoning**) הוא תהליך חלוקת הקרקעות ברשות מקומית או עירייה על פי אזורים (לדוגמה: מגורים, תעשייה, משרדים, מסחר), שבהם ישנו שימוש בודד או הגבלות שונות לקרקע מסוימת. סוג האזור קובע אם ניתנת הרשאה לתכנון ופיתוח נתון, כמו גם את צורת המבנים והבניינים, גובהם ומיקומם. מגמה הפוכה היא עירוב שימושים – מדיניות תכנונית לשילוב כמה שימושים *באותו המרחב*, החל מרמת הבניין, דרך הבלוק העירוני והרחוב ועד רמת השכונה או האזור. הנחיות להפרדת שימושים נועדו להנחות צמיחה והתפתחות עירונית או אזורית על פי כללים מוגדרים. תהליך האזור עושה שימוש בתכנון שימושי קרקע לצורכי תכנון ערים ואזורים.

## רקע היסטורי
יש עדויות לכך שבוצעו סיווגים שונים לקרקעות החל מהעת העתיקה. עד למהפכה התעשייתית, רוב העבודות היו בבתים ולכן אזורי המגורים שימשו כמקומות העבודה, הייצור והסחר. במאה ה-18 וה-19, החל תהליך של מעבר מקומות העבודה למפעלים, יחד עם עלייה בצפיפות וזיהום. הדבר הוביל מעצבי מדיניות לשקול הפרדת שימושים, ובמדינות מתפתחות באירופה נאסר על תעשיות מזהמות במיוחד להיבנות במרכזי מגורים, וחלה עלייה ברגולציה. תכנון הערים ביקש לשפר את תנאי המחיה באמצעות מדיניות תכנונית של אזור, כך שהתעשייה המזהמת הורחקה מאזורי המגורים. המדיניות הפכה לרווחת בסוף המאה ה-19 והפכה לשיטת התכנון השלטת בעולם המערבי שלאחר מלחמת העולם השנייה, ובמקביל הלכה והתפתחה מגמת הפרבור.

## סוגים ושימושים
קיימות מספר קטגוריות באזורים אורבניים: מגורים, מגורים-מסחר, מסחר, תעשייה ואזורים פתוחים (כגון מגרשי ספורט ושדות תעופה). את אלו ניתן לחלק לקטגוריות נוספות, למשל סוגי שונים של אזורי מסחר – חנויות, משרדים; תעשייה – תעשייה כבדה, מחסנים; מגורים – ארעיים (בתי מלון, מוטלים) או קבועים (בתי מגורים). פעולות של אזור יכולות לכלול רגולציה של פעילויות המותרות במקום, סוג הבנייה המותרת (בתים פרטיים, רבי קומות), גובה הבניינים, צפיפותם, הנחיות ליצירת מקומות חנייה, ובמקרים של אזורי תעשייה  – פליטת מזהמים, רעש, ועוד. שטחי קרקע מחולקים על ידי רשויות לאזורים שבתוכם מותרים שימושים שונים. לפיכך הפרדת שימושים היא גם טכניקה של תכנון השימוש בקרקע בתור כלי לתכנון עירוני. המילה נגזרת מהפרקטיקה של "ייעוד שטח מסוים" כדי לערוך מיפוי המסדיר את השימוש, הצורה, העיצוב והתאימות של פיתוחו. מבחינה חוקית, תוכנית זו מיושמת בדרך כלל כחוק עזר בהליכים המתאימים.

טענות בעד מדיניות של אזור עומדות על כך שתהליך זה שומר על האינטרסים השכונתיים, שומר על אופי השכונות (למשל, מניעת עלייה בצפיפות או הפיכת אזורי מגורים לאזורי מסחר), תוך מקסום הרווחה הכללית ושמירה על משאבים/מוסדות. הדבר אמור להגן על תושבי שכונות, שרשאים להחליט אם להקל בהגבלות ולהעניק פיצויים כשנדרש. מבקרי הגישה טוענים לפגיעה בהון החברתי, לריחוק מקומות עבודה וכתוצאה מכך לשהייה וזמן רב בדרכים, מאחר שיש לעבור מרחק רב על מנת להגיע למקומות – בין אם מדובר בעבודה או בילוי.

## ראו גם
* עירוב שימושים
* תכנון ערים ואזורים אסטרטגי

## קישורים חיצוניים
* 

## הערות שוליים
 

קטגוריה:עיצוב עירוני
קטגוריה:שימושי קרקע
קטגוריה:התיישבות בת קיימא
נוויד נגהבאן

**נוויד נגהבאן** (בפרסית: **نوید نگهبان**, באנגלית: **Navid Negahban**; נולד ב-2 ביוני 1968) הוא שחקן איראני-אמריקאי.

## ביוגרפיה
נגהבאן נולד בעיר משהד שבאיראן. אביו היה מנהל בנק ואמו מורה ומנהלת בית ספר. הוא עלה על בימת התיאטרון בגיל שמונה. הוא עזב את איראן ב-1985 כשהיה בן 17 לטורקיה ולאחר מכן היגר לגרמניה, שם חי כשמונה שנים ועסק בתיאטרון ולאחר מכן ב-1993 עבר לארצות הברית..

הוא דובר אנגלית, גרמנית ופרסית. הוא גם החל ללמוד צרפתית עבור תפקידו בסדרה "לגיון".

## קריירה
בשנת 2000 קיבל את תפקיד המשחק הראשון שלו בפרק של סדרת המדע-בדיוני "הרואה ואינו נראה" אשר שודרה בחברת הכבלים אמריקאית Syfy. לאחר מכן, נגהבאן שיחק בסדרות "המגן", "הבית הלבן", "" ו-"24" בתפקידי משנה.

בשנת 2006 השתתף במותחן "שבורה" בכיכובה של הת'ר גראהם.

בשנת 2007 שיחק בסרט "מלחמתו של צ'ארלי וילסון".

בשנת 2009 גילם את התפקיד ראשי של עלי בסרט הדרמה "סקילתה של סוראיה M", וגילם את מוראד בסרט המתח הפסיכולוגי "אחים" המווה רימייק לסרט הדני משנת 2004, "Brødre" מאת הבמאית סוסנה בייר, אשר עלילתו מתרחשת במלחמת אפגניסטן.  עוד באותה שנה שיחק בסרט הקצר "Liberation"; נגהבאן זכה בפרס השחקן הטוב ביותר בפרס פסטיבל הקולנוע האיראני נור (Noor Iranian Film Festival) עבור משחקו.

בשנת 2011 שיחק בשתי העונות הראשונות של הסדרה "הומלנד" בתפקיד "אבו נאזיר", בכיר באל-קאעידה.

בשנת 2013 גילם את ראשיד בסרט "מילים ותמונות", ושיחק בסרט "*The Power of Few*" לצד כריסטופר ווקן וכריסטיאן סלייטר.

בשנת 2015 שיחק בסרט הישראלי של יובל דלשד, "באבא ג'ון" דובר הפרסית והעברית, בתפקיד יצחק אב המשפחה.

בשנת 2016 שיחק וגילם את הרופא הסורי סוהיל נג'אר (אנ') בסרט הדרמה הפסיכולוגי "הנס של סוזנה" (אנ') המבוסס על האוטוביוגרפיה של סוזאנה קהאלאן (אנ'), "Brain on Fire: My Month of Madness" משנת 2012 שהפך במהרה לרב-מכר בניו יורק טיימס.

בשנת 2018 שיחק בסרט הפעולה "12 לוחמים"  בתפקיד עבדול רשיד דוסתם .

בשנת 2019 השתתף בסרט הלייב אקשן שביים גאי ריצ'י, "אלאדין" בתור הסולטאן.

בשנת 2020 שיחק בתוכנית הטלוויזיה הישראלית "טהרן" בתפקיד מסעוד טבריזי, סוכן תיירות המשתף פעולה עם "המוסד".

בשנת 2022 החל לגלם את קלוד, דוכס גיז בסדרת הדרמה התקופתית "*The Serpent Queen*" של רשת Starz.

בשנת 2023 שיחק בסרט הפעולה האמריקאי "קנדהאר" בכיכובו של ג'רארד באטלר שעלילתה מתרחשת באיראן של ימינו. באותה שנה שיחק בסדרה הישראלית-אמריקאית "רוחות ביירות" שיצרו אבי יששכרוף ליאור רז עבור רשת שואוטיים. הוא גילם את הגנרל האיראני עלי-רזא עסגרי בסדרה המגוללת את פרשת חיסולו של המחבל הלבנוני עימאד מורנייה.

## פילמוגרפיה

### קולנוע

### טלוויזיה

## קישורים חיצוניים

* 

* 

## הערות שוליים

קטגוריה:שחקני קולנוע וטלוויזיה איראנים
קטגוריה:שחקני קולנוע וטלוויזיה אמריקאים
קטגוריה:מהגרים מאיראן לארצות הברית
קטגוריה:מהגרים מאיראן לגרמניה
קטגוריה:אמריקאים שנולדו ב-1968
ביי (יועץ)

[שמאל|ממוזער|300x300 פיקסלים|היועץ ביי על דלת המקדש של אמדה, נוביה, נראה מתפלל ל[כרטוש של סיפתח]]
**בּיי או בֵּיָיה**, המכונה גם רעמסס חמינטרו, (נפטר בשנת 1192 לפני הספירה) היה פקיד חשוב במצרים העתיקה, ביי שמקורו מאזור סוריה או כנען, עלה לגדולה והפך בחשיבותו שני רק לסתי השני. ישראל קנוהל מזהה אותו עם דמותו של יוסף המקראי.

חשיבותו של ביי מובהקת על ידי העובדה כי ניתנה לו רשות, ייתכן על ידי סתי השני, אך ככל הנראה על ידי סיפתח , לבנות קבר משלו בעמק המלכים במצרים (KV13). קברו הוקם בבירור כחלק משלישייה של קברים, כולל זה של הפרעה סיפתח והמלכה תאוסרת זו הייתה פריבילגיה חסרת תקדים, שכדומה לעיתים רחוקות הוענקה לפקידים, על אחת כמה וכמה זרים (אם כי התרחשו חריגים קודמים, כמו זו של יויא). יכול להיות שהקבר הוענק לביי הוענק הקבר הזה מכיוון שהיה קרוב לאמו של סיפתח, פילגש כנענית של סתי השני.

בעבר היסטוריונים זיהו את ביי כדמות ירסו מנהיג זר מקומי ששלט בסוף השושלת ה-19 וניסה להפוך עצמו לפרעה אך גורש לבסוף בידי סת נ אחת' אבי השושלת ה-20. בשנת 2000 פרסם פייר גרנדה  על תגלית חדשה של אוסטרקון בו נכתב כי ביי הוצא להורג לקראת שנתו החמישית של סיפתח. עדות זו סותרת את זיהויו עם איזרו שכנראה היה זר אחר שניסה להשתלט על הממלכה.

ישראל קנוהל, מזהה את בייה עם יוסף המקראי כאשר הוא רואה חפיפה בין העדויות הארכאולוגיות והסיפור במקראי. ביי כמו יוסף הם נתינים זרים במצריים שהגיעו מאזור כנען או סביבתה בתקופה של רעב גדול. שניהם הגיעו לדרגה רמה מאוד בשלטון, מקרה כמעט חסר תקדים לאדם זר במצריים. שמו של ביי במכתבים מאוגרית הוא בייה, כלומר ב (עזרת) ייה (השם). מבחינה כרונולוגית ביי מאחר את התאריך המקובל לירידת בני ישראל למצריים, אך קנוהל פותר זאת בכך שלדעתו עדויות מראות שבני ישראל שהו במצרים 40 שנה ולא ארבע מאות שנה לפי המקרא ויצאו ממצריים ביחד עם צבאו המובס של איזרו.

## הערות שוליים

קטגוריה:השושלת ה-19 במצרים
קורפוס המילואים הראשון (האימפריה הגרמנית)

**קורפוס המילואים הראשון** (בגרמנית: **I. Reserve-Korps**) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

## היסטוריה
הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-1. כמפקדו הראשון מונה אוטו פון בלו, והיחידות בו היו פחות איכותיות מאשר בקורפוסים הסדירים, והוא הוצב באזור קניגסברג. ב-20 באוגוסט 1914 לחם הקורפוס באגף הימני של הארמייה השמינית מול צבא האימפריה הרוסית בקרב גומבינן במסגרת החזית המזרחית. בהמשך לחם הקורפוס בקרב טננברג, ובנובמבר 1914 הוא לחם כחלק מהארמייה התשיעית במהלך הקרב על הוויסלה. הקורפוס השתתף במתקפת גורליצה-טרנוב, ובספטמבר 1916 הועבר לרומניה, שם לחם כחלק מהארמייה האוסטרית הראשונה. עם סיום המלחמה ברומניה הועבר הקורפוס לחזית המערבית, שם לחם במהלך מתקפת האביב כחלק מהארמייה ה-18. לאחר מכן לחם הקורפוס במתקפת מאה הימים כחלק מהארמייה השלישית, ועם סיום המלחמה פורק הקורפוס.

## מפקדים
* אוטו פון בלו (2 באוגוסט 1914–7 בנובמבר 1914)
* קורט פון מורגן (8 בנובמבר 1914–23 באוגוסט 1918)
* ריכרד ולמן (24 באוגוסט 1917–19 בינואר 1919)

## קישורים חיצוניים
* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres 
1
ממותה רומנוס

**ממותה רומנוס** (שם מדעי: *Mammuthus rumanus*) היא מין של ממותה, אשר התקיימה באירופה של סוף הפליוקן לפני 3.5–2.6 מיליון שנה. המאובנים שלה נמצאו במספר אזורים מבריטניה עד רומניה, אך בעיקר במזרח אירופה. היא הוגדרה ב-1924 וקיבלה את שמה על שם התגלותה ברומניה.

## אבולוציה
לא ידוע הרבה על מקורות הממותה אך היא שייכת למינים המוקדמים יותר של הסוג, קרובה לשני המינים האפריקאים: ממותה אפריקנית וממותה דרום אפריקנית. היא נחשבת לאחת הראשונות מהממותות שהגיעו לאירואסיה ונראה שהיגרה דרך הלבנט מאפריקה.

מאובניה מרמזים על כך שהייתה קטנה יחסית ואולי הייתה מאבותיה של הממותה הגמדית: ממותת כרתים גמדית ושל ממותות נוספות שחיו באירופה ובמזרח התיכון.

## קישורים חיצוניים

## הערות שוליים

קטגוריה:פיליים נכחדים
קטגוריה:מגה-פאונה של הנאוגן באירואסיה
קטגוריה:יונקים שחיו בפליוקן באירופה
לקסוס RC

**לקסוס RC** (ביפנית: **レクサス・RC**, באנגלית: **Lexus RC**) היא מכונית ספורט מפוארת בתצורת קופה מתוצרת חטיבת רכבי היוקרה **[[לקסוס]]**, בבעלות יצרנית הרכב היפנית טויוטה אשר מיוצרת מאוקטובר 2014.

## דגמים
* "RC 200t".
* "RC 350".
* "RC 300h".
* "RC F".
* "RC F Track Edition" (ממרץ 2019).

### גרסאות מכוניות מרוץ
* "RC F GT3".
* "RC F GT500".
* "RC F GT3 GT Daytona" (משנת 2016).

## "לקסוס RC"

* מספר נוסעים: 2+2.
* 2 דלתות - קופה.
* מנוע קדמי.
* סוגי הנעות: הנעה אחורית 4x2, הנעה כפולה 4x4.
* קיבולת תא מטען אחורי - 360 ליטר.
* קיבולת מכל דלק - 66 ליטר.
* באוגוסט 2018 הוצגו דגמי "לקסוס RC" לאחר מתיחת פנים.

### תאוצות
* תאוצה בין 0–100 קמ"ש היא 7.5 שניות (דגם מנוע 1,998 סמ"ק).
* תאוצה בין 0–100 קמ"ש היא 8.6 שניות (דגם הנעה היברידית, מנוע בנזין 2,494 סמ"ק + מנוע חשמלי)
* תאוצה בין 0–100 קמ"ש היא 6.3 שניות (דגם מנוע 3,456 סמ"ק).
* תאוצה בין 0–100 קמ"ש היא 4.5 שניות (דגם מנוע 4,969 סמ"ק).

## תמונות

קובץ: Lexus RC 02 China 2016-04-17.jpg | "לקסוס RC" דגם 200t 
קובץ:LEXUS RC300h F SPORT Japan 2014 Interior.JPG  | "לקסוס RC" דגם "RC300h F SPORT", שנת 2014 - מבט לתא הנהג ולוח מחוונים
קובץ:2019 Lexus RC F front, Hagerty 6.1.19.jpg | "לקסוס RC F", שנת 2019


## ראו גם
* לקסוס
* לקסוס HS
* לקסוס CT

## קישורים חיצוניים

* 
* 
* 
* 

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות היברידיות
RC
קטגוריה:דגמי מכוניות שהושקו ב-2014
קטגוריה:כלי רכב יפניים
Suckless.org

**suckless.org** היא קהילה של מתכנתים העובדים על מיזמי תוכנה חופשית עם דגש על מינימליזם, בהירות וחסכנות בתכולות מיותרות. עקרון מנחה עיקרי במיזמי הקבוצה הוא פילוסופיית יוניקס, לפיה "כל כלי צריך לעשות דבר אחד, ולעשות אותו טוב".

## היסטוריה
קהילת suckless הוקמה על ידי אנסלם ר' גרבה מגרמניה בשנת 2002 עקב התנגדותו לזרם המקובל בתעשיית התוכנה באותם הימים לפתח תוכנות מורכבות, איטיות ובעלות תכולות מרובות. לפי הפילוסופיה של suckless, איכות תוכנה אינה צריכה להימדד במספר שורות הקוד המרכיבות אותה. מוצרים של suckless תואמים את הפילוסופיה של KISS.

## פרויקטים בולטים
* dwm - מנהל חלונות
* dmenu - מחולל תפריטים מבוסס מקלדת
* ii - לקוח IRC
* sbase - אוסף כלי Unix בסיסיים
* surf - דפדפן אינטרנט
* wmii - מנהל חלונות
* st - אמולטור מסוף

## ראו גם
* תוכנית 9 ממעבדות בל

## קישורים חיצוניים

* 
* Subreddit

## הערות שוליים

קטגוריה:תוכנה חופשית